Okresná prokuratúra Rimavská Sobota 
Jesenského 1, 979 80 Rimavská Sobota 1

Sp. zn. : 2 Pv 231/14/6609	Rimavská Sobota, 2.9.2014
EEČ : 2-49-105-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
dňa 18.08.2014 pred probačnou a mediačnou úradníčkou Okresného súdu Rimavská Sobota uzavrel obv. XXXXX, nar. XXXXX v Rimavskej Sobote, bytom XXXXX, XXXXX, prechodne bytom XXXXX, XXXXX a poškodení XXXXX, nar. XXXXX a XXXXX, nar. XXXXX, obaja bytom XXXXX, XXXXX, zmier vo veci vedenej pod sp. zn. 2 M/6/2014. Poškodení si uplatnili nárok na náhradu škody vo výške 12 €, ktorá im bola uhradená 18.08.2014. Toho istého dňa obv. XXXXX zložil na účet Okresnej prokuratúry v Rimavskej Sobote peňažnú sumu 30 €, určenú na všeobecne prospešné účely, z ktorej 50 % je poukázaných štátu na peňažnú sumu obetiam trestnej činnosti a 50 % adresátovi Materská škola - Óvoda, Rybárska 50/1743, XXXXX, IČO:37957970, číslo účtu: 8499555/5200, vedený v OTP Banka Slovensko, a.s. pobočka XXXXX. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminál.polície OR PZ Rimav.Sobota pod spisovou značkou ORP-226/1-VYS-RS-2014.
vedené za prečin porušovania domovej slobody podľa § 194 ods. 1, ods. 2 písm. a) Trestného zákona, ktorého sa dopustil na tom skutkovom základe, že dňa 15.04.2014 asi o 14.00 h v XXXXX na XXXXX, vošiel cez neuzamknuté vchodové dvere do rodinného domu XXXXX, ktorého v kuchyni bil päsťami do hlavy a do hrudníka obidvomi rukami, potom ho hodil na kuchynskú linku tak, že z nej popadali taniere a poháre a porozbíjali sa, čím spôsobil  XXXXX pohmoždenie ľavej strany brucha a hrudníka, čo si nevyžiadalo liečenie a práceneschopnosť. 

Odôvodnenie: 

	Uznesením vyšetrovateľa Okresného riaditeľstva PZ, Odbor kriminálnej polície  Rimavská Sobota sp. zn. ORP-226/1-VYS-RS-2014 z 15.04.2014 bolo začaté trestné stíhanie a súčasne vznesené obvinenie XXXXX pre prečin porušovania domovej slobody podľa § 194 ods. 1, ods. 2 písm. a) Trestného zákona preto, že dňa 15.04.2014 asi o 14.00 h v XXXXX na XXXXX, vošiel cez neuzamknuté vchodové dvere do rodinného domu XXXXX, ktorého v kuchyni bil päsťami do hlavy a do hrudníka obidvomi rukami, potom ho hodil na kuchynskú linku tak, že z nej popadali taniere a poháre a porozbíjali sa, čím spôsobil  XXXXX pohmoždenie ľavej strany brucha a hrudníka, čo si nevyžiadalo liečenie a práceneschopnosť. 

	Po vykonaní vyšetrovania vyšetrovateľ OR PZ predložil dňa 13.06.2014 vyšetrovací spis s návrhom na konanie o dohode o vine a treste. Vec bola odovzdaná probačnej a mediačnej úradníčke Okresného súdu Rimavská Sobota s tým, že bol daný súhlas na vykonanie mediácie. Probačná a mediačná úradníčka predložila spisový materiál na tunajšiu prokuratúru spolu so správou z mediácie dňa 21.08.2014. 

	Preskúmaním spisového materiálu som zistil, že sú splnené všetky zákonom stanovené podmienky pre schválenie zmieru a následné zastavenie trestného stíhania. 

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, b/ nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné služby a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 

	Prečinu porušovania domovej slobody podľa § 194 ods. 1, ods. 2 písm. a) Trestného zákona sa dopustí ten, kto neoprávnene vnikne do obydlia iného alebo tam neoprávnene zotrvá a čin spácha závažnejším spôsobom konania. Na tento prečin zákon ustanovuje trest odňatia slobody na jeden rok až päť rokov. 

	Dňa 18.08.2014 obvinený XXXXX na Okresnom súde Rimavská Sobota pred probačnou a mediačnou úradníčkou vyhlásil, že spáchal skutok, za ktorý sa voči nemu vedie trestné stíhanie. Vzhľadom na ďalšie vykonané dôkazy, ako je výpoveď obvineného, výpoveď poškodeného a svedkov, zápisnicu o ohliadke miesta činu s fotodokumentáciou, nie sú pochybnosti o tom, že sa skutku dopustil skutočne obv. XXXXX. Tiež nie sú dané pochybnosti o tom, že vyhlásenie obv. XXXXX bolo vykonané slobodne, vážne a určito. Obv. XXXXX sa ku spáchaniu skutku priznal už počas výsluchu na polícii, pričom vo svojej výpovedi ho popísal v zhode so skutkom, ako je to uvedené v uznesení o vznesení obvinenia. Svoje konanie oľutoval, pričom ide o osobu, ktorá dosiaľ nebola súdne trestaná. 

	Poškodení XXXXX a XXXXX vyhlásili, že dňa 18.08.2014 im bola uhradená škoda vo výške 12 € za prítomnosti probačnej a mediačnej úradníčky, čím boli ich nároky na náhradu škody v plnom rozsahu uspokojené a súhlasili tiež s uzavretím zmieru. 

	Obvinený XXXXX zložil na účet prokuratúry dňa 18.08.2014 sumu 30 €, ktorú je možné považovať za primeranú závažnosti spáchaného trestného činu. 

	Obvinený XXXXX aj poškodení XXXXX a XXXXX súhlasili s tým, aby bol schválený zmier, ktorý medzi sebou uzavreli dňa 18.08.2014 pred probačnou a mediačnou úradníčkou Okresného súdu XXXXX vo veci vedenej pod sp. zn. 2 M/6/2014.  

	Obvinený XXXXX dosiaľ nebol súdne trestaný, v Ústrednej evidencii priestupkov Ministerstva vnútra SR je uvedených sedem priestupkov, všetky na úseku cestnej dopravy, pričom posledného priestupku sa dopustil 24.08.2013. 

	V mieste bydliska obv. XXXXX požíva dobrú povesť. 

	Vzhľadom na uvedené skutočnosti, povahu a závažnosť spáchaného činu a ďalšie okolnosti prípadu, považujem vyššie uvedený spôsob rozhodnutia za dostačujúci. 

	Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

	Z uvedených dôvodov som rozhodol tak, ako je vo výrokovej časti tohto uznesenia uvedené. 

Poučenie: 
Proti tomuto uzneseniu sťažnosť nie je prípustná. 

JUDr. Ladislav Šupena
prokurátor